Il-Kummissjoni Ewropea llum qed tifraħ lis-27 rebbieħ tal-kompetizzjoni tat-traduzzjoni tagħha għall-iskejjel sekondarji, Juvenes Translatores. Il-parteċipanti kellhom l-għażla li jittraduċu bejn kwalunkwe żewġ lingwi uffiċjali tal-UE. Mill-552 kombinazzjoni ta' lingwi possibbli, dawn it-tradutturi promettenti użaw 150, għadd tassew impressjonanti. Irriżulta li t-tema magħżula għal din l-edizzjoni, “Ninnavigaw fi żminijiet ta' sfida — flimkien aħna aktar b'saħħitna” kienet riflessjoni preċiża tal-Ewropa tul is-sena li għaddiet. Il-Kummissarju għall-Baġit u l-Amministrazzjoni, Johannes Hahn, qal: “Nixtieq nifraħ lill-istudenti li laqgħu l-isfida tat-traduzzjoni f'ċirkostanzi tant diffiċli. Nifraħ ukoll lill-għalliema tagħhom, li kienu ddeterminati li jorganizzaw il-kompetizzjoni waqt li kienu għaddejjin bit-tagħlim online. Dawn kollha wrew passjoni ta' veru għal-lingwi u l-multilingwiżmu.” Skont l-ammont ta' feedback pożittiv li wasal, il-kompetizzjoni daħħlet ftit varjetà meħtieġa fil-ħajja tal-istudenti. Kif qal student fir-Rumanija: “F'dan l-ambjent griż, Juvenes Translatores ġiet bħal raġġ ta' xemx li nifed id-dlam... b'kumbinazzjoni.” Ieħor, minn skola Taljana, kiteb: “Bis-saħħa ta' proġetti bħal Juvenes Translatores, l-istudenti jistgħu jsibu stimuli għat-tagħlim b'rabta mar-realtà u mal-aspettattivi tagħhom tal-integrazzjoni u s-sens ta' appartenenza.” It-tradutturi tal-Kummissjoni għażlu 27 rebbieħ (wieħed għal kull pajjiż tal-UE) minn fost il-kważi 2 800 parteċipant mill-Ewropa kollha. Barra minn hekk, 248 student irċevew aċċenn speċjali għal traduzzjonijiet straordinarji. L-aqwa tradutturi żgħażagħ minn kull pajjiż tal-UE se jiġu mistiedna għal ċerimonja ta' premjazzjoni online nhar il-Ġimgħa 2 ta' Lulju 2021. Ir-rebbieħa u l-għalliema tagħhom se jkunu jistgħu wkoll jiltaqgħu ma' traduttur professjonali mill-Kummissjoni Ewropea biex isiru jafu aktar dwar it-traduzzjoni u l-lingwi. Id-Direttorat Ġenerali għat-Traduzzjoni tal-Kummissjoni ilu jorganizza l-kompetizzjoni Juvenes Translatores (“tradutturi żgħażagħ” bil-Latin) kull sena mill-2007. Tul is-snin, il-kompetizzjoni saret esperjenza li biddlet il-ħajja ta' ħafna mill-parteċipanti u r-rebbieħa. Uħud minnhom iddeċidew li jistudjaw it-traduzzjoni l-università, u wħud daħlu mal-Kummissjoni bħala apprendisti jew saħansitra tradutturi full-time. Sfond L-għan ta' Juvenes Translatores huwa li tippromwovi t-tagħlim tal-lingwi fl-iskejjel, u biex tagħti togħma ta' x'inhi l-ħajja tat-traduttur liż-żgħażagħ. Il-kompetizzjoni hija miftuħa għall-istudenti ta' 17-il sena fl-iskejjel (post)sekondarji, u ssir fl-istess ħin fl-iskejjel kollha li jkunu qegħdin jieħdu sehem madwar l-UE. L-użu ta' diversi lingwi għall-komunikazzjoni – li naturalment jinkludi t-traduzzjoni – ilu parti integrali tal-UE sa mill-ħolqien tagħha. Dan ġie minqux fl-ewwel Regolament tal-UE li qatt ġie adottat, fl-1958. Minn dakinhar 'l hawn, l-għadd ta' ilsna uffiċjali tal-UE żdied minn 4 għal 24, hekk kif aktar pajjiżi ssieħbu. Ir-rebbieħa tal-Juvenes Translatores 2020-21: PAJJIŻ REBBIEĦ PARTEĊIPANTI kull PAJJIŻ Isem, kombinazzjoni lingwistika Isem l-iskola, lokalità Għadd ta' skejjel Għadd ta' studenti L-Awstrija Elena-Jael Seifarth, EN-DE Akademisches Gymnasium, Salzburg 19 65 Il-Belġju Lukas Van Lishout, EN-NL Sint-Barbaracollege, Gent 13 57 Il-Bulgarija Лъчезар Попов, EN-BG 32 Средно училище с изучаване на чужди езици „Свети Климент Охридски“, София 17 73 Il-Kroazja Nikola Mamić, EN-HR Gimnazija Bjelovar, Bjelovar 12 49 Ċipru Marinos Eliades, EN-EL The Heritage Private School, Limassol 6 24 Iċ-Ċekja Kateřina Fryšarová, EN-CS Gymnázium Rožnov pod Radhoštěm, Rožnov pod Radhoštěm 21 81 Id-Danimarka Helene Friis, EN-DA Svendborg Gymnasium, Svendborg 13 54 L-Estonja Eva-Riin Järve, EN-ET Viimsi Gümnaasium, Viimsi 7 29 Il-Finlandja Hanna Pörsti, DE-FI Tampereen yhteiskoulun lukio, Tampere 14 56 Franza Adele Hory, EN-FR Lycée Alphonse Daudet, Nîmes 76 331 Il-Ġermanja Johanna Volk, ES-DE Goethe-Gymnasium, Bensheim 73 267 Il-Greċja Αικατερίνη Παπαδημητρίου, EN-EL 1ο Πρότυπο Γενικό Λύκειο Αθηνών - Γεννάδειο, Αθήνα 21 89 L-Ungerija Csőke Zétény, HU-EN Neumann János Gimnázium, Technikum és Kollégium, Eger 21 89 L-Irlanda Alba Doherty-Madrigal, ES-EN Maynooth Post Primary School, Maynooth 10 45 L-Italja Tiziano Frasnelli, ES-IT Liceo linguistico Sophie M. Scholl, Trento 76 371 Il-Latvja Krišjānis Zauska, EN-LV Valkas Jāņa Cimzes ģimnāzija, Valka 8 28 Il-Litwanja Emilija Makaravičiūtė, DE-LT Jonavos Jeronimo Ralio gimnazija, Jonava 11 45 Il-Lussemburgu Jelena Thiel, DE-EN Lycée Robert Schuman, il-Lussemburgu 6 24 Malta Nathan Anthony Pace, EN-MT Ġ.F. Abela Junior College, l-Imsida 6 27 In-Netherlands Lauren Palamba, DE-NL Stedelijk Gymnasium, Breda 26 95 Il-Polonja Stanisław Adamowicz, EN-PL I Liceum Ogólnokształcące im. ks. Stanisława Staszica, Hrubieszów 52 221 Il-Portugall Leonor Silva, EN-PT Escola Secundária Camilo Castelo Branco, Vila Nova de Famalicão 21 86 Ir-Rumanija Iulia Berciu, EN-RO Liceul Teoretic „Ioan Jebelean”, Sânnicolau-Mare 33 147 Is-Slovakkja Tereza Kvokačková, EN-SK Gymnázium Jána Adama Raymana, Prešov 14 55 Is-Slovenja Patrizia Pahor, DE-SL Dvojezična srednja šola, Lendava 8 35 Spanja Javier Sánchez-Bonilla Martínez, EN-ES Retamar, Pozuelo de Alarcón 59 267 L-Iżvezja Chloë Carter, PT-EN Malmö Borgarskola, Malmö 21 87 TOTAL 664 2797 * L-għadd ta' skejjel parteċipanti f'kull pajjiż huwa ekwivalenti għall-għadd ta' siġġijiet li l-pajjiż għandu fil-Parlament Ewropew; l-iskejjel infushom jintgħażlu b'mod aleatorju permezz tal-kompjuter. Għal aktar tagħrif: